خواتین اور بچوں کی ترقیات کی وزارت
بیٹی بچاؤ، بیٹی پڑھاؤ اسکیم نے صنفی برابری کے بارے میں عوام میں بیداری اور حساسیت میں اضافہ کیا ہے
بیٹی بچاؤ، بیٹی پڑھاؤ کے تحت کور کئے گئے 640 اضلاع میں سے 422 اضلاع میں پیدائش کے وقت صنفی تناسب میں بہتری ظاہر ہوئی ہے
سیکنڈری سطح پر مجموعی طور پر لڑکیوں کے داخلے کا تناسب 77.45 سے بڑھ کر 81.32 ہوگیا ہے
نئی دہلی، 23 جنوری 2021، وزیراعظم نے 22 جنوری 2015 کو ہریانہ کے شہر پانی پت میں بیٹی بچاؤ، بیٹی پڑھاؤ  اسکیم کا آغاز کیا تھا، جس کا مقصد لڑکیوں کی پیدائش اور ان کے حقوق کے بارے میں معاشرے کے رویئے میں تبدیلی لانا تھا۔ اس اسکیم کے نتیجے میں عوام میں صنفی تعصب کے معاملے میں بیداری اور حساسیت میں اضافہ ہوا ہے اور اس کو دور کرنے میں معاشرے کے رول میں بھی اضافہ ہوا ہے۔گزشتہ 6 برسوں کے دوران پیدائش کے وقت صنفی تناسب  میں 16 پوائنٹ کی بہتری آئی ہے۔ 15۔2014 میں یہ 918 تھا جو کہ 20۔2019 میں بڑھ کر 934 ہوگیا ہے۔ سیکنڈری سطح پر اسکولوں میں مجموعی طور پر لڑکیوں کے داخلے کا تناسب 77.45 سے بڑھ کر 81.32 ہوگیا ہے۔
بیٹی بچاؤ، بیٹی پڑھاؤ: اب تک کی حصولیابی
گزشتہ 6 برسوں کے دوران بی بی بی پی اسکیم کا مقصد لڑکیوں کے حقوق کے علم کے بارے میں عوامی ذہنیت کو بدلنا رہا ہے۔ اس کے نتیجے میں صنفی تعصب کے بارے میں عوام کی بیداری اور حساسیت میں اضافہ ہوا ہے اور اس کو دور کرنے کے لئے معاشرے کے رول میں بھی اضافہ ہوا ہے۔
نشانوں کے سلسلے میں کام کی ترقی
پیدائش کے وقت صنفی تناسب
صحت اور خاندانی بہبود کی وزارت کے ایچ ایم آئی ایس ڈاٹا کے مطابق پیدائش کے وقت صنفی تناسب میں 16 پوائنٹ کی بہتری آئی ہے جوکہ 918  سے بڑھ کر 934  ہوگیا ہے۔
بیٹی بچاؤ، بیٹی پڑھاؤ کے تحت کور کئے گئے 640 اضلاع میں سے 422 اضلاع میں پیدائش کے وقت صنفی تناسب میں 15۔2014 کے مقابلے 19۔2018 میں بہتری ظاہر ہوئی ہے۔
مؤ  میں اسکیم کے نفاذ کے بعد 694  سے بڑھ کر تناسب 951  ہوگیا ہے۔کرنال ہریانہ میں 758  سے بڑھ کر 898 ، مہندر گڑھ ہریانہ میں 791  سے بڑھ کر 919 ، ریواڑی ہریانہ میں 803  سے بڑھ کر 924 ، اور پٹیالہ پنجاب میں صنفی تناسب 847  سے بڑھ کر 933  ہوگیا ہے۔
صحت
صحت اور خاندانی بہبود کی وزارت کے ایچ ایم آئی ایس کے مطابق اسپتالوں میں بچوں کی پیدائش کے فیصد میں بھی اضافے کا رجحان سامنے آیا ہے۔  87 فیصد سے بڑھ کر ان کی تعداد  میں 94 فیصد ہوگئی۔
تعلیم
یو ڈی آئی ایس ای ڈاٹا کے مطابق سیکنڈری سطح پر اسکولوں میں مجموعی طور پر لڑکیوں کے داخلے کا تناسب 77.45 سے بڑھ کر 81.32 ۔ عارضی اعداد و شمار۔
یو ڈی آئی ایس ای ڈاٹا کے مطابق اسکولوں میں لڑکیوں کے لئے کام کرنے والے علیحدہ ٹوائلیٹوں کا فیصد میں بھی بہتری آئی ہے جو کہ 15۔2014 میں 92.1 فیصد سے بڑھ کر 19۔2018 میں 95.1 فیصد ہوگیا ہے۔ ۔ عارضی اعداد و شمار۔
رویئے میں تبدیلی
بی بی بی پی اسکیم سے نوائیدہ بچیوں کے قتل ، لڑکیوں کی تعلیم کے فقدان اور ان کو حقوق سے محروم کئے جانے کے موضوعات پر توجہ مرکوز ہوئی۔اسکیم کی وجہ سے قدیم زمانے سے چلے آرہے تعصب سے لڑنے میں معاشرے کو مدد ملی اور بچیوں کی پیدائش کی خوشی منانے کے طریقے شروع کئے گئے۔
بی بی بی پی کے لوگو کو لوگوں نے بہت پسند کیا ہے۔بی بی بی پی لوگو کو لوگوں نے اپنی مرضی سے مختلف مقامات مثلاً اسکولوں کی بسوں،عمارتوں، اسٹیشنری ، ٹرانسپورٹ کی گاڑیوں وغیرہ پر لگایا۔ لوہری، کلش یاترا، راکھی، گنیش چتردشی پنڈال، پھلوں کے تہوار وغیرہ کے موقع پر کچھ لوگو کو مقبولیت حاصل ہوئی۔
معاشرے کی سطح پر سرکاری ملازمین نے لڑکوں پر مذکور رسم ورواج مثلاً کنواں پوجن، تھالی بجانا وغیرہ کو لڑکیوں کی پیدائش کے وقت بھی ادا کئے۔ ہر ایک ضلع میں بیٹی جنم اتسو کو ایک اہم پروگرام کے طور پر منایا جارہا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-773
(Visitor Counter : 519